Evel am eus bet lavaret meur a wech, n'am eus kudenn ebet gant ar galleg, n'am eus tamm hini gant ar c'hallaoued kennebeut; ur gudenn am eus me gant ar Stad C'hall, pik echu. Ha terriñ ar ra ma revr un tammig ar re a glask abeg da bep tra e galleg, evel pa soñjfe dezho ez eus yezhoù dreist d'ar  re all hag eo ret dezho diskouezh pegen bravoc'h, aesoc'h, poellekoc'h eo ar brezhoneg… Konerioù penn da benn, ur yezh n'he deus talvoudegezh ebet drezhi hec'h-unan, ar pezh a vez graet, krouet ganti an hini eo a dalvez, ha n'eus ket da gaout kevezerezh. Ar pezh a reont int a zo ar pezh a rebechont d'ar Stad C'hall. Godisus, 'keta ? Skuizhus, dreist-holl. Unan yezhgar a zlefe karout an holl yezhoù, dre ma c'hell kompren pegen talvoudus e c'hell bezañ evit un den, pegen stag e c'heller bezañ d'e yezh daoust  da bep-tra. Ur miliard pe 1000 den ouzh o c'homz, pe unan hepken, zoken, pep yezh a zo talvoudus.